Traja pátrači

Traja pátrači je americká detektívna knižná séria pre deti a mládež. Spočiatku vychádzala na Slovensku pod názvom „Alfred Hitchcock a Traja pátrači“. Pôvodným autorom série je Robert Arthur, neskôr to boli rôzni iní autori (okrem amerických aj nemeckí a rakúski). Príbehy sa odohrávajú v Kalifornii, vo fiktívnom mestečku Rocky Beach, kde žije vodca detektívnej skupiny Jupiter Jones ako aj jeho dvaja spoločníci Peter Crenshaw a Bob Andrews. Séria má momentálne 97 príbehov preložených do slovenčiny.

Pôvodná americká séria mala 43 kníh, ktoré boli v slovenskom preklade vydávané súbežne s príbehmi od nemeckých autorov (pravdepodobne z dôvodu autorských práv). Knihy sú od seba dejovo nezávislé a nie je v nich uvedený presný vek ani jedného z troch hlavných hrdinov. Ich vek sa však na základe indícií odhaduje na 13-14 rokov.

Po skončení série boli v rokoch 1985-1987 vydané ďalšie štyri knihy zo série Find your fate (Nájdi svoj osud), kde si čitateľ sám určuje priebeh deja (knihy majú približne 15 rôznych koncov, ale len jeden vedie k úspešnému vyriešeniu záhady). Do slovenského jazyka boli preložené zatiaľ len dve, a to Case of the Wheeping Coffin (Záhada plačúcej truhly) a The Mystery of the Dancing Dinosaur (Záhada tancujúceho dinosaura).

O dva roky neskôr vyšla ešte séria s názvom Crimebusters, ktorá však bola predčasne ukončená kvôli dedičským a iným právnym sporom. Traja pátrači sú v tejto sérii už o niekoľko rokov starší. Vydavateľstvo Mladé letá vydalo niekoľko titulov z tejto série a včlenilo ju medzi tituly z pôvodnej série.

Následne bolo vydávanie kníh v USA ukončené a práva boli odkúpené vydavateľstvom v Nemecku, ktoré pokračuje s vydávaním kníh i v súčasnosti. V Nemecku je séria veľmi populárna a vznikli tam aj rozhlasové hry či filmy.

Elizabeth Arthur, dcéra Roberta Arthura, začala spolu so Steven Bauer, vydávať od roku 2025 pokračovanie Troch pátračov. Je avizovaných 26 kníh.

 Autori 
 Autori originálnej americkej série  

 Robert Arthur - je tvorca série, ktorý postavil základy prvou knihou Tajomstvo strašidelného zámku na vytvorenie ďalších príbehov. Do svojej smrti v roku 1969 vytvoril ďalších deväť kníh a mnoho čitateľov ich považuje za tie najlepšie.
 William Arden - vlastným menom Dennis Lynds; je prvý, kto nasledoval v písaní po Robertovi Arthurovi, hoci jeho prvý príbeh o stonajúcej jaskyni prišiel na svet ešte pred smrťou stvoriteľa Troch pátračov. Celkovo napísal 14 kníh vrátane poslednej knihy pod záštitou Alfreda Hitchcocka.
 M. V. Carey - ako jediná autorka musela používať skrátené meno, aby nebolo zrejmé, že nejde o mužského spisovateľa. Dôvod bol čisto marketingový, pretože medzi čitateľov patrili najmä chlapci od 9 do 14 rokov. Jej prvá kniha nazvaná Traja pátrači - Záhada horiacich stôp vznikla v roku 1971 a odvtedy za 16 rokov napísala 15 kníh, teda viac ako ktokoľvek iný. V jej knihách sa často objavujú paranormálne javy, ktorými bola fascinovaná.
 Nick West - vlastným menom Kinn Platt; pridal dve knihy, a to Traja pátrači - Záhada kašľajúceho draka a Traja pátrači - Záhada nervózneho leva.
 Marc Brandel - vlastným menom Marcus Beresford; rovnako ako Nick West sa málo podieľal na sérii kníh, avšak všetky jeho tri knihy (v pôvodnej sérii) boli rovnako významné. Hlavne kniha, v ktorej sa ponárame do minulosti Jupitera Jonesa - Traja pátrači - Záhada ukradnutej ceny.

 Autori nemeckej série 
 André Marx
 André Minninger
 Astrid Vollenbruch
 Ben Nevis
 Brigitte-Johanna Henkel-Waidhofer
 Kari Erlhoff
 Marco Sonnleitne 
 Mort Schmutzige
 Viera Schmutzige
 Matej Schmutzige

 Postavy 
 Hlavné postavy 
 Jupiter Jones, Prvý pátrač - Jupiter je nízkej a zavalitejšej postavy, zato má bystrý úsudok, pozoruhodnú pamäť a ide tvrdošijne za svojim cieľom. Žije so svojím strýkom Titusom Jonesom a tetou Matildou kvôli tomu, že je sirota. Jeho rodičia tragicky zahynuli pri leteckom nešťastí pri Južnej Amerike.
 Peter Crenshaw, Druhý pátrač - Peter je vyšportovanej postavy, rád hrá bejzbal, pláva a udržuje sa v dobrej kondícii. Koná oveľa opatrnejšie ako Jupiter a nerád sa dostáva do nebezpečných situácií. 
 Bob Andrews, Záznamy a výskum - „Tretí“ je cieľavedomý, inteligentný a veľmi citlivo reaguje na pocity iných ľudí. Je rodený reportér, ktorý si všade nosí svoj zápisník a zaznačuje si, čo pátrači zistia.

 Vedľajšie postavy 
 Alfred Hitchcock - Hitchcock bol prvým „sponzorom “Troch pátračov, ktorý zverejnil prvých 30 dielov. Posledná „Hitchcockova“ kniha pred jeho smrťou bola Traja pátrači - Záhada žraločieho útesu. Po tomto dieli pokračoval v zverejňovaní príbehov v Spojených štátoch Hector Sebastian, avšak v mnohých európskych krajinách zostalo v príbehu naďalej Hitchcockovo meno. Alfred Hitchcock nijakým spôsobom nezasahoval do obsahu kníh a jeho meno malo len marketingový význam, za ktorý dostal náležite zaplatené.
 Hector Sebastian - je (fiktívny) slávny detektívny spisovateľ. Sebastian prijal sponzorskú rolu v Záhade zjazvenej tváre.
 Worthington - je britský šofér, ktorý pomáha pátračom hlavne s dopravou. Pracuje v autopožičovni s pozláteným Rolls Royce, ktorého prenájom vyhral Jupiter vo vedomostnej súťaži na 30 dní. Po ich uplynutí zaplatil vďačný zákazník Troch Pátračov (v Záhade ohnivého oka) prenájom na doživotie.
 Skinner Norris - „Skinny“ študuje na rovnakej škole ako pátrači. Je ich nepriateľom a objavuje sa vo viacerých častiach série až do času, keď odíde na vojenskú školu.
 Titus Jones - Titus je strýko Jupitera. Vlastní bazár, v ktorom sídli aj Hlavný stan Troch pátračov.
Matylda Jones - Teta Jupitera. Zakaždým naháňa Jupitera do práce a nenechá bokom ani Petra a Boba, ak sú nablízku.
 Hans a Konrád - sú dvaja bratia pochádzajúci z Bavorska, ktorí pracujú v bazári Titusa Jonesa. Sú svalnatej postavy, preto viackrát pomáhali pátračom pri nebezpečných situáciách.
 Šerif Reynolds - náčelník polície v Rocky Beach; spolupracuje s pátračmi a je vo viacerých častiach ich oporou. Svoju spoluprácu začali pri záhade o zelenom strašidle.
 Victor Hugenay - je francúzsky zlodej obrazov, ktorý sa šikovne vyhol polícii v Európe. Je to jediný zločinec, ktorý sa objavuje v troch knihách, Záhada zajakavého papagája, Záhada strašiaceho ducha a Záhada vreštiacich hodín, kde sa však objavuje až neskôr. V knihe Záhada zajakavého papagája sleduje spolu s dvomi hrdlorezmi Troch pátračov a potrebuje ich ako kľúč k správnemu vyriešeniu záhady.
 Inšpektor Cotta - po odchode šerifa Reynoldsa do dôchodku sa stane inšpektor Cotta neoceniteľným pomocníkom Troch pátračov. Keďže je policajným inšpektorom, často im pomáha v nebezpečných situáciách, kde si Traja pátrači nevedia pomôcť vlastnými silami alebo im dodáva informácie potrebné pre ich pátranie.

 Agentúra Troch pátračov 
Jupiter, Peter a Bob žijú vo fiktívnom meste Rocky Beach (názov zrejme inšpirovaný skutočným mestečkom Topanga Beach) v južnej Kalifornii. Rocky Beach je opísané ako pobrežné mesto vzdialené približne 10 až 12 míľ od Hollywoodu a 15 míľ od centra Los Angeles. Jupiterova rodina vlastní a prevádzkuje bazár, v ktorom sa nachádza aj hlavný stan pátračov. Sídlo pátračov tvorí starý nepojazdný príves obsypaný nepotrebnými vecami, takže ho nie je z vonku vidieť. Existuje k nemu niekoľko dômyselných tajných vchodov (zelený vchod, vchod červeného korzára, tunel č. 2, voľný vchod č. 3). K vybaveniu prívesu patrí telefón, fotokomora, kartotéky, malé laboratórium a dielňa, v ktorej Jupiter montuje zariadenia, väčšinou z vyradených položiek, ktoré pomáhajú vyšetrovateľom v ich detektívnej práci.

 Vizitka 
Vizitka, ktorú používajú Traja pátrači v príbehu:
 TRAJA PÁTRAČI VYPÁTRAME VŠETKO ??? Prvý pátrač – Jupiter Jones Druhý pátrač – Peter Crenshaw Záznamy a výskum – Bob Andrews
 Knihy 
 Kompletná séria Troch pátračov vydaných v slovenčine (v poradí podľa edície Mladé letá) 

 číslo v SK vydaní číslo v US/DE vydaní slovenský názov  originálny názov  autorRok vydania originálu -  -  Tipy a triky troch pátračov  Die drei ??? verraten Tips und Tricks  André Marx  1999 1  US Original série - 1  Traja pátrači - Tajomstvo strašidelného zámku  The Secret of Terror Castle  Robert Arthur  1964 2  US Original série - 2  Traja pátrači - Záhada zajakavého papagája  The Mystery of the Stuttering Parrot  Robert Arthur  1964 3  US Original série - 3  Traja pátrači - Záhada šepkajúcej múmie  The Mystery of the Whispering Mummy  Robert Arthur  1965 4  US Original série - 4  Traja pátrači - Záhada zeleného strašidla  The Mystery of the Green Ghost  Robert Arthur  1965 5  US Original série - 8  Traja pátrači - Záhada strieborného pavúka  The Mystery of the Silver Spider  Robert Arthur  1967 6  US Original série - 5  Traja pátrači - Záhada miznúceho pokladu   The Mystery of the Vanishing Treasure  Robert Arthur  1966 7  US Original série - 6   Traja pátrači - Tajomstvo Ostrova kostier  The Secret of Skeleton Island  Robert Arthur  1966 8  US Original série - 14  Traja pátrači - Záhada kašlajúceho draka  The Mystery of the Coughing Dragon  Nick West  1970 9  US Original série - 13  Traja pátrači - Tajomstvo pruhovanej mačky  The Secret of the Crooked Cat  William Arden  1970 10  US Original série - 7  Traja pátrači - Záhada ohnivého oka  The Mystery of the Fiery Eye  Robert Arthur  1967 11  US Original série - 9  Traja pátrači - Záhada vreštiacich hodín  The Mystery of the Screaming Clock  Robert Arthur  1968 12  US Original série - 11  Traja pátrači - Záhada hovoriacej lebky  The Mystery of the Talking Skull  Robert Arthur  1969 13  US Original série - 15  Traja pátrači - Záhada horiacich stôp  The Mystery of the Flaming Footprints  M. V. Carey  1971 14  US Original série - 16  Traja pátrači - Záhada nervózneho leva   The Mystery of the Nervous Lion  Nick West  1971 15  59  Traja pátrači - Záhada dopingového bežca  Dopingmixer  Brigitte-Johanna Henkel-Waidhofer  1994 16  US Original série - 12  Traja pátrači - Záhada smejúceho sa tieňa  	The Mystery of the Laughing Shadow  William Arden  1969 17  56  Traja pátrači - Záhada cirkusovej tanečnice  Tatort Zirkus  Brigitte-Johanna Henkel-Waidhofer  1993 18  US Original série - 18  Traja pátrači - Záhada zmenšujúceho sa domu  The Mystery of the Shrinking House  William Arden  1972 19  US Original série - 19  Traja pátrači - Tajomstvo fantómovho jazera  The Secret of Phantom Lake  William Arden 1973 20  57  Traja pátrači - Záhada bláznivého maliara  … und der verrückte Maler  Brigitte-Johanna Henkel-Waidhofer  1993 21  US Original série - 17  Traja pátrači - Záhada spievajúceho hada  The Mystery of the Singing Serpent  M. V. Carey  1972 22  63  Traja pátrači - Záhada mesta duchov  Geisterstadt  Brigitte-Johanna Henkel-Waidhofer  1995 23  US Original série - 20  Traja pátrači - Záhada horskej príšery  The Mystery of Monster Mountain  M. V. Carey  1973 24  66  Traja pátrači - Tajomstvo podzemných sarkofágov  … und das Geheimnis der Särge  Brigitte-Johanna Henkel-Waidhofer  1996 25  US Original série - 21  Traja pátrači - Tajomstvo mátožného zrkadla  The Secret of the Haunted Mirror  M. V. Carey  1974 26  74  Traja pátrači - Záhada horiaceho meča  … und das brennende Schwert  André Marx  1997 27  US Original série - 25  Traja pátrači - Záhada tancujúceho diabla  The Mystery of the Dancing Devil  William Arden  1976 28  72  Traja pátrači - Záhada čierneho havrana  Die Spur des Raben  André Marx 1997 29  US Original série - 30  Traja pátrači - Tajomstvo žraločieho útesu  The Secret of Shark Reef  William Arden  1979 30  US Original série - 23  Traja pátrači - Záhada neviditeľného psa  The Mystery of the Invisible Dog  M. V. Carey  1975 31  77  Traja pátrači - Záhada prázdneho hrobu  Das leere Grab  André Marx  1997 32  85  Traja pátrači - Tajomstvo mesačného ohňa  Nacht in Angst  André Marx  1999 33  US Original série - 32  Traja pátrači - Záhada planúcich brál  The Mystery of the Blazing Cliffs  M.V. Carey  1981 34  US Original série - 33  Traja pátrači - Záhada Purpurového piráta  The Mystery of the Purple Pirate  William Arden  1982 35  81  Traja pátrači - Záhada podmorského obra  Meuterei auf hoher See  André Marx  1998 36  US Original série - 27  Traja pátrači - Záhada magického kruhu  The Mystery of the Magic Circle  M. V. Carey  1978 37  76  Traja pátrači - Záhada hlasov z podsvetia  Stimmen aus dem Nichts  André Minninger  1997 38  US Original série - 35  Traja pátrači - Záhada unesenej veľryby  The Mystery of the Kidnapped Whale  Marc Brandel  1983 39  83  Traja pátrači - Záhada diabolských kariet  Die Karten des Bösen  André Minninger  1998 40  84  Traja pátrači - Záhada Vlčej tváre  Wolfsgesicht  Katharina Fischer  1999 41  US Original série - 22  Traja pátrači - Záhada tajomného odkazu  The Mystery of the Dead Man's Riddle  William Arden  1974 42  73  Traja pátrači - Záhada strašiaceho ducha  Poltergeist  André Marx  1997 43  US Original série - 39  Traja pátrači - Záhada cesty hrôzy   The Mystery of the Trail of Terror  M. V. Carey  1984 44 US Original série - 10  Traja pátrači - Záhada stonajúcej jaskyne  The Mystery of the Moaning Cave  William Arden  1968 45  86  Traja pátrači - Záhada horiacej veže  Feuerturm  André Marx  1999 46  US Original série - 26  Traja pátrači - Záhada bezhlavého koňa  The Mystery of the Headless Horse  William Arden  1977 47  82  Traja pátrači - Záhada diabolskej hudby  Musik des Teufels  André Marx  1998 48  79  Traja pátrači - Záhada smrtiaceho talizmanu  Im Bann des Voodoo  André Minninger  1998 49  80  Traja pátrači - Záhada vesmírnej lode  Geheimsache Ufo  André Marx  1998 50  71  Traja pátrači - Záhada omamného jedu  Dreckiger Deal  Brigitte-Johanna Henkel-Waidhofer  1996 51  61  Traja pátrači - Záhada hotelového prízraku  Spuk im Hotel  Brigitte-Johanna Henkel-Waidhofer1994 52  123  Traja pátrači - Záhada močiarneho postrachu  Schrecken aus dem Moor  Marco Sonnleitner  2005 53  124  Traja pátrači - Tajomstvo kaňonu duchov  Geister-Canyon  Ben Nevis  2005 54  105  Traja pátrači - Tajomstvo pokladu mníchov  Der Schatz der Mönche  Ben Nevis  2002 55  91  Traja pátrači - Záhada labyrintu bohov  Labyrinth der Götter  André Marx  2000 56  106  Traja pátrači - Záhada siedmich brán  Die sieben Tore  André Marx  2002 57  118  Traja pátrači - Záhada tajomného dedičstva  Das düstere Vermächtnis  Ben Nevis  2004 58  116  Traja pátrači - Záhada troch plachetníc  Auf tödlichem Kurs  Ben Nevis  2004 59  103  Traja pátrači - Záhada hmlistej hory  Der Nebelberg  André Marx  2002 60  88  Traja pátrači - Záhada Internetového upíra  Vampir im Internet  André Minninger  1999 61  117  Traja pátrači - Záhada Čierneho škorpióna  Der schwarze Skorpion  Marco Sonnleitner  2004 62  126  Traja pátrači - Záhada Faraónovho odkazu  SMS aus dem Grab  Ben Nevis  2006 63  122  Traja pátrači - Záhada futbalovej horúčky  Fußballfieber  Marco Sonnleitner  2005 64  US Original série - 24  Traja pátrači - Záhada bane smrti  The Mystery of Death Trap Mine  M. V. Carey  1976 65  US Original série - 37  Traja pátrači - Záhada dvojprstého holuba  The Mystery of the Two-Toed Pigeon  Marc Brandel  1984 66  US Original série - 28  Traja pátrači - Záhada smrtiaceho dvojníka The Mystery of the Deadly Double William Arden  1978 67  US Original série - 29  Traja pátrači - Záhada zlovestného strašiaka  The Mystery of the Sinister Scarecrow  M. V. Carey  1979 68  US Original série - 31  Traja pátrači - Záhada zjazvenej tváre  The Mystery of the Scar-Faced Beggar  M. V. Carey  1981 69  US Original série - 34  Traja pátrači - Záhada jaskynného muža  The Mystery of the Wandering Caveman  M. V. Carey  1982 70  US Original série - 36  Traja pátrači - Záhada morskej panny  The Mystery of the Missing Mermaid  M. V. Carey  1983 71  US Original série - 41  Traja pátrači - Záhada hrozného vlkolaka  The Mystery of the Creep-Show Crooks  M. V. Carey  1985 72  US Original série - 42  Traja pátrači - Záhada zlata Vikingov  The Mystery of the Wrecker's Rock  William Arden  1986 73  US Original série - 38  Traja pátrači - Záhada rozbitého skla  The Mystery of the Smashing Glass  William Arden  1984 74  Edice Crimebusters #1 Traja pátrači - Záhada rýchlych kolies  Hot Wheels  William Arden  1989 75  US Original série - 43  Traja pátrači - Záhada starého denníka  The Mystery of the Cranky Collector  M. V. Carey  1987 76  Edice Find your fate #1  Traja pátrači - Záhada plačúcej truhly  Case of the Wheeping Coffin  Megan Stine & H. William Stine  1985 77  Edice Crimebusters #2  Traja pátrači - Záhada chystanej vraždy  Murder to Go  Megan Stine & H. William Stine  1989 78  Edice Crimebusters #6  Traja pátrači - Záhada filmového hororu  Thriller Diller (premenované na ,,Hollywood Horror" v Spojenom kráľovstve)  Megan Stine & H. William Stine  1989 79  Edice Crimebusters #4  Traja pátrači - Záhada zlodejov komiksov  Funny Business  William McCay  1989 80  Edice Crimebusters #3  Traja pátrači - Záhada nebezpečných sudov  Rough Stuff  G. H. Stone  1989 81  Edice Crimebusters #7  Traja pátrači - Záhada hudobných pirátov  Reel Trouble  G. H. Stone  1989 82  Edice Crimebusters #11  Traja pátrači - Záhada počítačového vírusu  Fatal Error  G. H. Stone  1990 83  Edice Find your fate #2  Traja pátrači - Záhada tancujúceho dinosaura  The Mystery of the Dancing Dinosaur  Rose Estes  1985 84  US Original série - 40 Traja pátrači - Záhada ukradnutej ceny  The Mystery of the Rogues' Reunion  Marc Brandel  1985 85  Edice Crimebusters #10  Traja pátrači - Záhada kúpeného hráča  Long Shot  Megan Stine & H. William Stine  1990 86  Edice Crimebusters #5  Traja pátrači - Záhada nebezbečnej cesty  An Ear for Danger  Marc Brandel  1989 87  Edice Crimebusters #9  Traja pátrači - Záhada špinavej hry  Foul Play  Peter Lerangis  1990 88  58  Traja pátrači - Záhada otrávenej vody  Giftiges Wasser  Brigitte Johanna Henkel-Waidhofer  1994 89  60  Traja pátrači - Záhada tigrej klietky  … und die Rache des Tigers  Brigitte Johanna Henkel-Waidhofer  1994 90  65  Traja pátrači - Záhada mužov v pozadí  … und die Schattenmänner  Brigitte Johanna Henkel-Waidhofer  1995 91  75  Traja pátrači - Záhada lyžiarskeho diabla  Pistenteufel  Ben Nevis  1997 92  68  Traja pátrači - Záhada neskorej pomsty  Späte Rache  Brigitte Johanna Henkel-Waidhofer  1996 93  163  Traja pátrači - Záhada nezvestného pilota  Die drei???; und der verschollene Pilot  Ben Nevis  2012 94  220  Traja pátrači - Záhada nebezpečného lesa  Im Wald der Gefahren  André Marx  2022 95  218  Traja pátrači - Záhada Diablovho útesu  Die Teufelsklippe  Ben Nevis  2022 96  203  Traja pátrači - Záhada temného strážcu  Der dunkle Wächter  Ben Nevis  2019 97  206  Traja pátrači - Záhada falošných detektívov  Die falschen Detektive  Ben Nevis  2019 98  217  Traja pátrači - Záhada krištáľovej lebky  Die drei??? und der Kristallschädel  André Marx  202199221Traja pátrači - Záhada divadelnej kostryDie drei??? und der KnochenmannMarco Sonnleitner2022

Nevydaná a neoficiálna 44. kniha série (vydaná fanúšikmi v roku 2018, ktorá má rovnaký názov ako pôvodne plánovaná kniha v čase zrušenia série) Záhada vlaku duchov je zadarmo v elektronickej verzii v anglickom jazyku.

 Traja pátrači Junior 
 číslo v SK vydaní  číslo v DE vydaní  slovenský názov  originálny názov  autor  Rok vydania originálu 1  1  Traja pátrači Junior - Panika v súkromnej ZOO  Panik im Paradies  Ulf Blanck  1999 2  4  Traja pátrači Junior - Chaos pred kamerou  Chaos vor der Kamera  Ulf Blanck  1999 3  5  Traja pátrači Junior - Záhadný stroj času  Flucht in die Zukunft  Ulf Blanck  2000 4  6  Traja pátrači Junior - Nebezpečenstvo v záhrade hrôzy  Gefahr im Gruselgarten  Ulf Blanck  2000 5  7  Traja pátrači Junior - Poklad v pirátskej hrobke  Gruft der Piraten  Ulf Blanck  2000

 Referencie 

 Zoznam dalších zdrojov, kde je možné nájsť informácie o Troch pátračoch 
1. https://www.threeinvestigatorsbooks.com/

2. https://www.rocky-beach.com/

3. https://archive.org/embed/threeinvestigators

4. https://3investigators.homestead.com/

5. https://www.tunneltwo.com/

6. https://www.mladeleta.sk/

7. https://www.gorila.sk/seria/traja-patraci

Kategória:Literatúra pre deti a mládež